

**ZÁPIS  DETÍ**

**DO MATERSKEJ  ŠKOLY  NA  ŠKOLSKÝ  ROK 2020/2021**

Riaditeľka Materskej školy Voznica 206, oznamuje, že **od 4. mája do 7. mája 2020** sauskutoční zápis detí do materskej školy na školský rok 2020/2021.

Podávanie žiadostí o prijatie dieťaťa sa bude organizovať bez **osobnej prítomnosti detí**.

Z dôvodu zabezpečenia opatrení vydaných vládou Slovenskej republiky, a v závislosti od priestorových možností materskej školy **s dôrazom na dodržiavanie hygienicko-epidemiologických opatrení,** zákonný zástupca môže prihlásiť dieťa na predprimárne vzdelávanie využitím jednej z nasledujúcich možností:

1. elektronickou formou: na webovej stránke obce Voznica <https://www.voznica.sk/> si nájde elektronickú prihlášku na prijatie dieťaťa do materskej školy na školský rok 2020/2021, ktorú vyplní a odošle na mailovú schránku školy msvoznica@gmail.com najneskôr do 7. mája 2020.
2. ak technické možnosti neumožňujú zákonnému zástupcovi prihlásiť dieťa do materskej školy elektronicky, vyzdvihne si *Žiadosť o prijatie dieťaťa na predprimárne vzdelávanie*  na OcÚ Voznica najneskôr do 7. mája 2020 v čase úradných hodín:

*Pondelok: 8.00 – 11.00 h.  
Utorok: 8.00 – 11.00 h.  
Streda: 8.00 – 11.00 h.  
Štvrtok: 8.00-11.00 h.*

* vyplní žiadosť a odošle ju poštou na adresu ***Obecný úrad Voznica č.135, 966 81 Žarnovica***
* Potvrdenie o zdravotnom stave dieťaťa sa nebude vyžadovať. Ak do času vydávania rozhodnutia o prijatí dieťaťa zákonní zástupcovia dodatočne nepriložia potvrdenie o zdravotnom stave, dieťa bude prijaté len **na adaptačný pobyt**.
* Bližšie informácie na tel. č. 0903 483 924

**Podmienky prijímania:**

Na predprimárne vzdelávanie sa prijíma spravidla dieťa od troch do šiestich rokov veku. Prednostne sa prijímajú deti, ktoré dovŕšili piaty rok veku, deti s odloženým začiatkom plnenia povinnej školskej dochádzky a deti s dodatočne odloženým začiatkom plnenia povinnej školskej dochádzky.

Deti mladšie ako tri roky – po dovŕšení dvoch rokov, môžu byť prijaté len ak sú vytvorené vhodné materiálne, personálne a iné potrebné podmienky.


Podmienkou prijatia 2-ročného dieťaťa je ovládanie základných sebaobslužných návykov, najmä používanie toalety (bez plienok), samostatné jedenie s lyžicou a taktiež či dieťa dokáže slovne a zrozumiteľne vyjadriť svoje potreby.

Informácia o prijatí resp. neprijatí dieťaťa do MŠ bude zákonným zástupcom doručené (resp. oznámené na uvedené emailové alebo telefonické kontakty) do 30.6.2020.

Alexandra Zimanová

Riaditeľka

Materskej školy Voznica

****

**ZÁPIS  DETÍ**

**DO MATERSKEJ  ŠKOLY  NA  ŠKOLSKÝ  ROK 2019/2020**

Riaditeľka Materskej školy Voznica č. 206 po dohode so zriaďovateľom Obcou Voznica v zmysle § 28 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov a § 3 vyhlášky MŠ SR č. 306/2008 o materskej škole v znení neskorších predpisov (v súlade s legislatívou) určuje zápis detí pre školský rok 2019/2020

**nasledovne:**

**Termín:**   na podávanie žiadostí na prijatie dieťaťa do MŠ:

**v dňoch 6.mája. 2019 a 7. mája 2019 v čase od 10,00. hod. do 15,30. hod.**

**Miesto:**    podávania žiadostí na prijatie dieťaťa do MŠ: Materská škola Voznica č. 206

**Podmienky na prijatie:**

* dieťa**od troch do šiestich rokov** veku
* dieťa, ktorému bol rozhodnutím riaditeľa základnej školy **odložený začiatok povinnej školskej dochádzky**
* dieťa, ktorému bolo rozhodnutím riaditeľa základnej školy **dodatočne odložené plnenie povinnej školskej dochádzky**
* výnimočne môže byť prijaté aj dieťa **po dovŕšení dvoch rokov veku, ak  má osvojené hygienické návyky**( bez plienok, vie sa najesť, napiť z pohára), a to vtedy, ak je uspokojený záujem zákonných zástupcov detí od 3 do 6 rokov a detí, ktoré sa prednostne prijímajú

**Prednostne sa prijímajú:**

* deti, ktoré dovŕšili**vek 5 rokov /**predškoláci **/ do 31.08.príslušného kalendárneho roku**
* deti s**odloženou povinnou školskou dochádzkou**
* deti s**dodatočne odloženou povinnou školskou dochádzkou**

**Forma a priebeh zápisu:**

* deti sa prijímajú **na základe písomnej žiadosti zákonného zástupcu,**  ktorú predloží riaditeľke MŠ
* žiadosť obdrží rodič v materskej škole
* zákonný zástupca predloží spolu so žiadosťou **aj potvrdenie o zdravotnom stave dieťaťa od všeobecného lekára pre deti a dorast**

**K zápisu je potrebné priniesť:**

* vyplnenú žiadosť potvrdenú od všeobecného lekára pre deti a dorast
* prefotený preukaz poistenca (dieťaťa),
* ak ide **o dieťa so zdravotným  postihnutím**, **k prihláške je potrebné pripojiť vyjadrenie príslušného zariadenia  výchovného poradenstva a prevencie a vyjadrenie všeobecného lekára pre deti a dorast; ak ide o dieťa so zmyslovým a telesným postihnutím, vyjadrenie príslušného odborného lekára.**

**Prijatie dieťaťa:**

* Po skončení zápisu **riaditeľka materskej školy rozhodne o prijatí resp. neprijatí dieťaťa** na predprimárne vzdelávanie podľa § 5 ods. 13 písm. a) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, v súlade s § 59 ods. 4 zákona č. 245/2008 Z. z. o výchove a vzdelávaní (školský zákon) v znení neskorších predpisov, v súlade s § 5 ods. 4 písm. a) vyhlášky MŠ SR č. 306/2008 Z. z. o materskej škole.

**Písomné rozhodnutie o prijatí, resp. neprijatí dieťaťa do materskej školy  rodičia dostanú  do 30. júna 2019.**

Alexandra Zimanová

Riaditeľka

Materskej školy Voznica